laion/Wikipedia-Exotic huggingface dataset:
Albert Ladva

Albert Ladva (kuni 1935. aastani Albert Lapmann; 21. august 1895 Haapsalu – 13. aprill 1942 Sverdlovski oblast) oli Eesti politseinik. Ta osales Vabadussõjas. Teenis Eesti Politseis, oli: Lääne maakonna Politseivalitsuse politseiülema abi, Narva Linna Politsevalitsuse ülem, 1926–1927 Narva prefektuuri prefekt, 1. aprillist 1927 Viru-Järva prefektuuri abiprefekt Narvas, 1932–1933 Petseri-Võru, 1933–1937 Lääne-Saare, 1937 Narva ja 1937–1940 Viru-Järva prefekt. 1936. aastal oli ta Läänemaa Seltskondliku Komitee liige. Arreteeriti NKVD poolt 14. juunil 1941, hukati. III. Nimetused., Riigi Teataja, nr. 92-93, 18 juuli 1924 Ohvitseride andmekogu
Urve Arrak

Urve Arrak (1962. aastani Urve Roodes; 5. aprill 1938 Tallinn – 7. november 2011) oli eesti nahakunstnik. Ta lõpetas 1956. aastal Tallinna 7. Keskkooli ja 1968. aastal Eesti Riikliku Kunstiinstituudi nahkehistöö erialal. Ta kujundas nahkesemeid Kunstikombinaadile ning töötas nahkehistöö-õpetaja ja metoodikuna. 1967. aastal rajas ta Tallinna 24. Keskkooli juurde nahkehistöö klassi, hiljem oli direktor ja õpetaja Nõmme Pioneeride Majas. Pedagoogitöö kõrvalt tegutses ta ka kunstnikuna. Ta on jätnud suure jälje polüfunktsionaalsete ruumielementide loomisega ja popkunsti mõjude sissetoomisega eesti nahakunsti. Ta oli 1970. aastast Eesti Kunstnike Liidu liige. 1989. aastal asus ta elama USA-sse Los Angelesse, 1995. aastal kolis ta Kanadasse Torontosse, 1997. aastal kolis ta tagasi USA-sse Portlandi. 1993. aastal asutas ta ettevõtte Urve Arrak Design Business, kus ta algul tegutses nahatöö alal, hiljem kujunduskunstniku ja maalijana. Viimastel eluaastatel elas ta Tallinnas. Ta oli abielus Jüri Arrakuga. Poeg Arno Arrak on kunstnik, poeg Jaan Arrak oli üks galerii Tokko & Arrak omanikke. In memoriam Urve Arrak Urve Arrak ei kipu Eestisse Eesti Päevaleht 23. veebruar 2000 Eesti Kunstide Keskus: Urve Arrak Society of Estonian Artists in Toronto (EKKT): Urve Arrak
Aasta ja päev

Aasta ja päev on Balti Eraseaduses mainitud igamistähtaeg, mille vältus on Tallinna all-linnas, Haapsalus ja Rakveres 366 päeva (lisapäeva-aastal 367); mujal – 1 aasta, 6 nädalat ja 3 päeva või 1 aasta ja 6 nädalat (§§ 3059–3060). Linnaõhk teeb vabaks
Tarvitamisõigus

Tarvitamisõigus ehk vilikasutus (ladina keeles ususfructus) on teatavale isikule kuuluv õigus kasutada võõrast asja ja saada selle vilja, kuid õiguseta asja võõrandada, koormata või oluliselt muuta. Tarvitamisõigus tekib seaduse põhjal (näiteks kuulub lesele abieluvarast ka laste osade kasutus), testamendiga ja õigustoiminguga. Inimeste suhtes kustub tarvitamisõigus harilikult nende surmaga, võib aga vastava lepinguga ulatuda ka isiku pärijale, kustub aga igal juhul viimase surmaga. Juriidiliste isikute suhtes ei või tarvitamisõigus kesta üle 100 aasta. (Balti Eraseadus, § 1199 jj, 1294–1296).
1994. aasta Kuldgloobuse auhinnad

1994. aasta Kuldgloobuse auhinnad olid 51. Kuldgloobuse auhinnad, mis jagati välja 22. jaanuaril 1994. Cecil B. DeMille'i nimeline elutööauhind anti Robert Redfordile. Parim draamafilm: "Schindleri nimekiri" (Schindler's List) Parim draamafilmi naisnäitleja: Holly Hunter – "Klaver" (The Piano) Parim draamafilmi meesnäitleja: Tom Hanks – "Philadelphia" Parim muusika- või komöödiafilm: "Meie issi, Mrs. Doubtfire" (Mrs. Doubtfire) Parim muusika- või komöödiafilmi naisnäitleja: Angela Bassett – "Mis on armastusel sellega pistmist" (What's Love Got to Do with It) Parim muusika- või komöödiafilmi meesnäitleja: Robin Williams – "Mrs. Doubtfire" Parim naiskõrvalosatäitja: Winona Ryder – "Süütuse aeg" (The Age of Innocence) Parim meeskõrvalosatäitja: Tommy Lee Jones – "Jälitatav" (The Fugitive) Parim võõrkeelne film: "Ba wang bie ji", Hongkong Parim lavastaja: Steven Spielberg – "Schindleri nimekiri" Parim stsenaarium: Steven Zaillian – "Schindleri nimekiri" Parim muusika: Kitarō – "Heaven & Earth" Parim laul: "Streets Of Philadelphia" filmist "Philadelphia" Parim draamasari "NYPD Blue" Parim draamasarja naisnäitleja: Kathy Baker – "Picket Fences" Parim draamasarja meesnäitleja: David Caruso – "NYPD Blue" Parim muusika- või komöödiasari: "Seinfeld" Parim muusika- või komöödiasarja naisnäitleja: Helen Hunt – "Hull sinu järele" (Mad About You) Parim muusika- või komöödiasarja meesnäitleja: Jerry Seinfeld – "Seinfeld" Parim lühisari või telefilm: "Barbarians at the Gate" Parim lühisarja või telefilmi naisnäitleja: Bette Midler – "Gypsy" Parim lühisarja või telefilmi meesnäitleja: James Garner – "Barbarians at the Gate" Parim telefilmi, tele- või lühisarja naiskõrvalosatäitja: Julia Louis-Dreyfus – "Seinfeld" Parim telefilmi, tele- või lühisarja meeskõrvalosatäitja: Beau Bridges – "The Positively True Adventures of the Alleged Texas Cheerleader-Murdering Mom"
Tarastamiskohustus

Tarastamiskohustus oli Balti Eraseaduse § 993 järgi linnades naabreil kohustus ühiselt piiripealseid tarasid ehitada ja korras hoida. Maal asuvate kinnisvarade suhtes vastav seadusenorm puudus ja maaomanikel tuli igal üksikjuhul kokku leppida. Saaremaa suhtes kehtis eriseadus.
Tavaõigus

Tavaõigus ehk kombeõigus on kirjutamata õigus, õigusnormide kogum, mida pole kehtima pannud organiseeritud seadusandlik võim, vaid mis on tekkinud rahva enese õigustundest. Tava kehtimiseks on vaja, et teda korduvalt rakendataks teatavat liiki õigusküsimuse lahendamisel, et ta tarvitamine oleks kestev ja et ta oleks üldtuntud. Tavaõigus on iga rahva ajaloo koidikul olnud valdav õigusnorm, mida riigivõimu kehtima pandud õigus (seadus) järk-järgult kõrvaldas. Balti eraseadus (sissejuhatuse § XXVI) lubab tavaõigust rakendada, kuid see ei tohi vastuolus olla seadusega ega seadust muuta. Saali tavaõigus Rahvusvaheline tavaõigus Tava Õigusakt
Jaan Tootsen

Jaan Tootsen (sündinud 14. oktoobril 1975) on eesti ajakirjanik ja dokumentaalfilmirežissöör. Jaan Tootsen on lõpetanud Tallinna Pedagoogikaülikooli raadiorežii eriala. Ta on raadiosaatesarja "Ööülikool" toimetaja. 1. juunist 2012 kuni 2016. aastani oli Jaan Tootsen president Toomas Hendrik Ilvese koosseisuväline kultuurinõunik. "Avasta rikas nurgatagune kosmoses" (2005) – Põlvamaal tegutsev Mooste külalisstuudio annab peavarju loomeinimestele üle kogu maailma. Majutus ja elamine on tasuta, ainus tingimus on, et vanas mõisas peatuv kunstnik jätaks loomingulise jälje ka kohalikku külaellu. Ruutkilomeetrisel maalapil kohtuvad kaks erinevat maailma – ühelt poolt lagunenud kolhoosihooned ja kössivajunud piimapukid, teisalt Eestis üks paremini säilinud mõisaansambel ja tehniliselt hästivarustatud külalisstuudio. Eesti Televisiooni sarja "Eesti lood" film. "Hea uus ilm" (2006) – film elust Eesti tarbimisühiskonnas, inimestest, kes on ennast asjade maailmas leidnud ja kes on ennast sinna kaotanud. Leidub ka selliseid, kes elavad õnnelikult ilma üleliigse kolata. Filmis on kolm peamist tegelast: Heateo sihtasutuse juht Artur Taevere, moekunstnik Reet Aus ja kunstnik Peeter Laurits. Kõik kolm tegelast on head näited teistsuguse olemise võimalikkusest kaasaegses ühiskonnas. Eesti Televisiooni sarja "Eesti lood" film. "Uus Maailm" (2011) – filmi keskmes on Tallinnas asuvas Uue Maailma linnaosas tegutseva Uue Maailma Seltsi elu viie aasta jooksul. "Vigala Sass – viimased lindid" (2015) – portreefilm Aleksander Heintalust. "Vello Salo. Igapäevaelu müstika" (2018) – portreefilm Vello Salost. "Fred Jüssi. Olemise ilu" (2020) – loodus- ja portreefilm Fred Jüssist. 2010 – Noore kultuuritegelase preemia 2011 – Eesti Kultuurkapitali audiovisuaalse kunsti sihtkapitali aastapreemia (koos Jaak Kilmiga; aasta dokumentaalfilm – "Uus maailm") 2011 – Eesti Filmiajakirjanike Ühingu aasta filmi auhind (dokumentaalfilm "Uus Maailm") 2020 – Eesti Kultuurkapitali audiovisuaalse kunsti sihtkapitali aastapreemia (koos Joosep Matjusega; parim dokumentaalfilm – „Fred Jüssi. Olemise ilu”) Tootseni abikaasa on Eva ja neil on neli last. "Päring inforegister.ee andmebaasis". Originaali arhiivikoopia seisuga 11. august 2020. Vaadatud 18. jaanuaril 2016. "Presidendi kultuurinõunikuks sai Jaan Tootsen" ERR uudised, 1. juuni 2012 Auväärt, Liis (juuli 2022). "Jaan Tootsen: tean meeleheidet, kui oled kõigeks valmis, andke ainult laps tagasi!". Eesti Naine. "Jaan Tootsen: "Ööülikool" on ainult tänu sellele hea, et ma ise olen piisavalt loll" ERR, 5. mai 2024
The Doors (album)

"The Doors" on Ameerika Ühendriikide ansambli The Doors 1967. aastal ilmunud debüütalbum. 2003. aastal ajakirja Rolling Stone koostatud kõigi aegade 500 parima albumi seas tuli "The Doors" 42. kohale. "Break on Through (To the Other Side)" – 2:30 "Soul Kitchen" – 3:35 "The Crystal Ship" – 2:34 "Twentieth Century Fox" – 2:33 "Alabama Song (Whisky Bar)" (Bertolt Brecht, Kurt Weill) – 3:20 "Light My Fire" – 7:07 "Back Door Man" (Willie Dixon)– 3:34 "I Looked at You" – 2:22 "End of the Night" – 2:52 "Take It as It Comes" – 2:17 "The End" - 11.43
Hermann Daniel Bonge

Hermann Daniel Bonge (1706 Oulu – 30. august 1774 Karja) oli Eesti vaimulik. Ta õppis aastast 1726 (immatrikuleeriti 20. jaanuaril 1726) Uppsala Ülikoolis. Aastast 1730 elas ta Saaremaal. Ta oli aastatel 1732–1764 Saaremaa Jaani koguduse õpetaja ja aastatel 1764–1774 Karja Katariina koguduse õpetaja. Ta oli ka Saaremaa konsistooriumi assessor (aastast 1767?). Bonge oli kaks korda abielus. Tema esimene abikaasa oli eelmise Saaremaa Jaani koguduse õpetaja Johann Dietrich Heermanni tütar. Tema teise naise Sophie Julie isa oli Käina Martini koguduse õpetaja Johann Samuel Tunderi tütar, Karuse Margareeta koguduse õpetaja Christian Anton Kettleri lesk. Tema väimees Friedrich Wilhelm Willmann oli pärast teda Karja Katariina koguduse õpetaja. Die evangelischen Prediger Livlands bis 1918. Böhlau Verlag Köln, Wien 1977 Liivi Aarma Põhja-Eesti vaimulike lühielulood 1525-1885 Tallinn 2007 http://isik2.tlulib.ee/index.php?id=315 Allgemeines Schriftsteller- und Gelehrtenlexikon der Provinzen Livland, Esthland und Kurland. Hrsg. von Johann Friedrich von Recke, Karl Eduard Napiersky. Bd. 1. Mitau: Steffenhagen und Sohn 1827, lk. 219
Toomas Väljataga

Toomas Väljataga (sündinud 23. novembril 1960) on eesti kirjastaja. Ta on mitmeid kultuuriajalehti ning -ajakirju (Akadeemia, Diplomaatia, Keel ja Kirjandus, Kunst.ee, Looming, Loomingu Raamatukogu, Muusika, Sirp, Teater. Muusika. Kino, Täheke, Vikerkaar, Õpetajate Leht, Värske Rõhk ja Hea Laps) väljaandva sihtasutuse Kultuurileht juhatuse esimees. Samuti on ta Eesti Keele Sihtasutuse juhatuse liige. 2010 Valgetähe IV klassi teenetemärk Tema vend on Märt Väljataga. Päring inforegister.ee andmebaasist[alaline kõdulink] http://epl.delfi.ee/news/eesti/toomas-valjataga-minister-lang-maaras-koos-kenderiga-sirbi-koondamised?id=67123632 14. november 2013, Urmas Klaas: nõukogu ei sekku Sirbi peatoimetaja valikusse, delfi.ee 15. november 2013, Väljataga: teadsin, et Kenderi isik toob kaasa ka negatiivset vastukaja, delfi.ee
Academic Hostel

Academic Hostel on hostel Tallinnas Mustamäe linnaosas TTÜ kvartalis. Tallinna Tehnikaülikooli 5-korruseline üliõpilaselamu asub aadressil Akadeemia tee 11. Budget-tüüpi majutusasutus on Tallinna suurim. Hostelihoone, mille projekteeris Meelis Nurm, ehitati aastatel 2002-2003. Academic Hostel avati pidulikult 6. juunil 2003. Hostelis on 108 tuba 216 voodikohaga. Ülikooliga seotud organisatsioonid. Teaduskonnad ja asutused. Tallinna Tehnikaülikool Mustamäel on pealinna suurim hostel. Õhtuleht, 9. juuni 2003 Academic Hostel ja üliõpilaselamu. Eesti Arhitektide Liit Tehnikaülikool avas uue ühiselamu. Eesti Päevaleht, 26. mai 2003 Academic Hosteli koduleht. Academic Hosteli koduleht. Academic Hostel. Facebook Academic Hostel. Puhkaeestis.ee
AKB48

AKB48 on Jaapani iidoligrupp. "Set List: Greatest Songs 2006–2007" (2008) "Kamikyokutachi" (2010) "Set List: Greatest Songs Kanzenban" (2010) "Koko ni Ita Koto" (2011) "1830m" (2012) "Tsugi no Ashiato" (2014) "Koko ga Rhodes da, Koko de Tobe!" (2015) "0 to 1 no Aida" (2015) "Thumbnail" (2017) "Bokutachi wa, Ano Hi no Yoake o Shitteiru" (2018) Sakura no Hanabiratachi (2006) Skirt, Hirari (2006) Aitakatta (2006) Seifuku ga Jama o Suru (2007) Keibetsu Shiteita Aijō (2007) Bingo! (2007) Boku no Taiyō (2007) Yūhi o Miteiru ka? (2007) Romance, Irane (2008) Sakura no Hanabiratachi 2008 (2008) Baby! Baby! Baby! (2008) Ōgoe Diamond (2008) 10nen Zakura (2009) Namida Surprise! (2009) River (2009) Sakura no Shiori (2009) Ponytail to Shushu (2009) Heavy Rotation (2009) Beginner (2009) Chance no Junban (2009) Sakura no Ki ni Narō (2011) Dareka no Tame ni: What Can I Do for Someone? (2011) Everyday, Kachūsha (2011) Flying Get (2011) Kaze wa Fuiteiru (2011) Ue kara Mariko (2011) Give Me Five! (2012) Manatsu no Soudns Good! (2012) Gingham Check (2012) UZA (2012) Eien Pressure (2012) So Long ! (2013) Sayonara Crawl (2013) Koi Suru Fortune Cookie (2013) Heart Electric (2013) Suzukake no ki no michi de "kimi no hohoemi wo yume no miru" to itte shimattara bokutachi no kankei ha dō kawatte shimau noka, bokunara ni nannichi ka kangaeta ue de no yaya kihazukashii ketsuron no yō na mono (2013) Mae shika Mukanee (2014) Labrador Retriever (2014) Kokoro no Placard' (2014) Kibōteki Refrain (2014) Green Flash (2015) Bokutachi wa Tatakawanai (2015) Halloween Night (2015) Kuchibiru ni Be My Baby (2015) Kimi wa Melody (2016) Tsubasa wa iranai (2016) Love Trip / Shiawase wo Wakenasai (2016) High Tension (2016) Shoot Sign (2017) Negaigoto no Mochigusare (2017) #Sukinanda (2017) 11gatsu no Anklet (2017) AKB48 releases full PV for “Kaze wa fuiteiru” (Tokyohive) AKB48 ametlik koduleht
Reduktiivjõud

Reduktiivjõud on keemiline energia, mida organism kasutab biosünteesiprotsessides süsiniku jmt elemendi redutseerimiseks. Üldiselt on reduktiivjõu kandjaks nikotiinamiidadeniindinukleotiidfosfaadi redutseerunud vorm (NADPH), bakteritel on reduktiivjõuks redutseerunud nikotiinamiidadeniinnukleotiid (NADH). Reduktiivjõud kui keemiline energia tekib esmaselt foto- ja kemosünteesis. Loomad, seened ja enamik baktereid loovad reduktiivjõu orgaanilise aine oksüdatiivse katabolismi vaba energia varal. EE 8. köide, 1995.
Johann Matthäus Bechstein

Johann Matthäus Bechstein (11. juuli 1757 – 23. veebruar 1822) oli saksa looduseuurija, metsnik ja ornitoloog. Tema kirjeldatud taksonite juurde lisatakse lühend Bechst..
Bear Grylls

Edward Michael Grylls (sündinud 7. juunil 1974) on inglise seikleja ja teletegija. Ta on tuntuks saanud ellujäämist õpetavate saadete järgi (tuntum "Man vs. Wild" ehk "Born Survivor").
Henn Mikelsaar

Henn-Risto Mikelsaar (sündinud 6. detsembril 1943 Tallinnas) on eesti kirjanik ja bioloog. 2000 – Eduard Vilde nimeline kirjandusauhind ("Ristiratast") Tema isa oli bioloog Neeme Mikelsaar. Tal on kaksikvend Ustav Mikelsaar ning vanemad vennad Aavo Mikelsaar ja Raik Mikelsaar. Mikelsaar
Ulderico Sergo

Ulderico Sergo ( 4. juuli 1913 Fiume (praegu Rijeka, Horvaatia) – 20. veebruar 1967 Cleveland) oli Itaalia poksija. Sergo oli kolmekordne Itaalia meister kukk-kaalus (kuni 119 naela ehk 54 kg) aastatel 1933, 1934 ja 1938. Sergo võitis kukk-kaalus (kuni 119 naela ehk 54 kg) 1936. aasta Berliini olümpiamängude poksivõistlustel kuldmedali ja tuli olümpiavõitjaks. Sergo võitis kukk-kaalus (kuni 119 naela ehk 54 kg) 5. Euroopa meistrivõistlustel (Milano, 1937) ja 6. Euroopa meistrivõistlustel (Dublin, 1939) kuldmedali ja tuli Euroopa meistriks. Ta osales ka kukk-kaalus (kuni 119 naela ehk 54 kg) 4. Euroopa meistrivõistlustel (Budapest, 1934), kuid kaotas poolfinaalis hilisemale kuldmedalivõitjale ja Euroopa meistrile István Énekesile (Ungari) ning 3. koha kohtumise Tadeusz Rogalskile (Poola). Sergo poksis juunist 1942 kuni märtsini 1952 elukutselisena ning pidas kokku 15 kohtumist, millest võitis 5 (neist 1 nokaudiga) ja kaotas 6 (neist 1 nokaudiga) ning viigistas 4 kohtumist. 11. suveolümpiamängude poksivõistlus. Berliin 1936. Tulemused inglise keeles 5. Euroopa meistrivõistlused poksis. Milano 1937. Tulemused inglise keeles 6. Euroopa meistrivõistlused poksis. Dublin 1939. Tulemused inglise keeles 4. Euroopa meistrivõistlused poksis. Budapest 1934. Tulemused inglise keeles Ulderico Sergo veebisaidil Olympedia (inglise) Ulderico Sergo veebisaidil BoxRec (inglise)
Brilliance of the Seas

Brilliance of the Seas on teine Radiance-klassi ristluslaev, mis kuulub firmale Royal Caribbean Cruises Ltd. ja mida opereerib laevakompanii Royal Caribbean International. Laev ehitati Meyer Werft GmbH laevatehases Papenburgis Saksamaal 2002. aastal ja alus ristiti 13. juulil 2002. aastal Harwichs Suurbritannias. Laeva ristiemaks sai Marilyn Ofer. Brilliance of the Seas’ esmareis algas 19. juulil 2002 Harwichist Norra suunas. 2010. aasta tugevaima tormi tõttu on ristluslaev Vahemerel üle elanud niinimetatud brilliance-of-the-sea-disaster-juhtumi, kui merekindlalt kinnitamata esemed purunesid. 2012. aastal kasutati laeva Põhja-Euroopas. Aastani 2014 kuulus laev ettevõttele Halifax Leasing (September) Ltd. Det Norske Veritas (inglise keeles) Laeva andmed Meyer Werfti kodulehel (saksa keeles) Laeva andmed Royal Caribbean Internationali kodulehel (inglise keeles) Video brilliance of the sea disaster Laeva andmed Royal Caribbean Internationali kodulehel
Alternatiivkütus

Alternatiivkütus (ingl.k. alternative fuel) on kütus, mis pole valmistatud konventsionaalsest toorainest, nagu toornafta, põlevkivi jms. Alternatiivkütusteks on elektrienergia, naftagaas (LPG; CPG), looduslik gaas ehk metaan (LNG, CNG), etanool ja selle segud muude kütustega, biodiislikütus, taimeõli, biogaas, vesinik jms. Logistikasõnastik. Seilecs. 2021. ISBN 9789916960066. Viitamistõrge: <references>-siltide vahel olevat <ref>-silti nimega "EnDic" ei kasutata eelnevas tekstis.
Radiance of the Seas

Radiance of the Seas on esimene Radiance-klassi ristluslaev, mis kuulub firmale Radiance of the Seas Inc. (Royal Caribbean Cruises Ltd.) ja mida käitab laevakompanii Royal Caribbean International. Laev ehitati Meyer Werft GmbH laevatehases Papenburgis Saksamaal 2001. aastal ja see oli suurim Saksamaal ehitatud laev. Alus ristiti 6. aprillil 2001 Fort Lauderdales USAs. Laeva ristiemaks sai Margot L. Pritzker, Royal Caribbean Internationali juhatuse liige. Pärast Radiance of the Seasi esmareisi, mis algas 7. aprillil 2001, kasutati ristluslaeva Hawaii saarte lähistel Vaikse ookeani loodeosas. 2012. aastal kasutati laeva ka sõiduks Austraalia ja Uus-Meremaa sadamalinnade vahel. Kruiisilaevade loend Det Norske Veritas (inglise keeles) meyerwerft (saksa keeles) Laeva andmed Royal Caribbean Internationali kodulehel (inglise keeles)
Esmareis

Esmareis on laeva (vastavalt COLREG-72 A-osa (üldsätted), reegel 3 (üldmõisted)) või sõiduki esimene reis teatavail tingimusil. Õhusõidukitel on esmalend. Esmareisil tuleb tõendada, et laev on läbinud testi ja sobib kasutusse. Enne laeva üleandmist tellijale ja avareisi toimuvad laeva käigukatsetused ehk proovikäivitused ja proovisõidud. Esmareisile kutsutakse sageli laevakompanii töötajaid ja püsikliente. Näiteks esimese uue Eesti parvlaeva "Romantika" liiniliiklusele eelnenud esmareis laevakompanii külaliste ja püsiklientidega Helsingi-Tallinn-Riia-Tallinn-Helsingi algas 16. mail 2002. Liinile Tallinn-Helsingi asus "Romantika" 21. mail. Laialt on tuntud "Titanicu" esmareis, mis algas Southamptonist 10. aprillil 1912 ja pidi lõppema New Yorgis. Punktis 41°40' N, 50°14' W, 330 miili kaugusel Cape Race'ist lõikas jäämägi "Titanicu" paremasse pardasse 61 meetri pikkuse lõhe ja laevaga läks põhja üle 1500 inimese. Laevade hulka, mis on esmareisilreisil hukkunud, kuuluvad Rootsi laev "Vasa", mis oli oma aja üks suurimaid ja kõige võimsama relvastusega sõjalaevu maailmas (1628), Saksamaa lahingulaev "Bismarck", mis oli suurim Saksamaal ja raskeim Euroopa riigis ehitatud lahingulaev (1941), ning Jaapani lennukikandja "Shinano", mis on suurim laev, mille allveelaev uputanud on (1944). Kuunar "Mohawk" läks samuti esmareisil 1876 põhja ja sellel olnud inimesed hukkusid. Kuid see tõsteti üles ja teenis USA rannavalves kuni 1910. aastani. Kui laev sõidab esimest korda uuel liinil, ka see on sageli omamoodi proovisõit, nimetatakse seda avareisiks. Rahvusvaheline laevakokkupõrgete vältimise eeskiri 1972. Veeteede Amet, ISBN 978-9949-403-44-8 Merekeele nõukoja koosoleku teokiri nr 67[alaline kõdulink]
Serenade of the Seas

Serenade of the Seas on kolmas Radiance-klassi ristluslaev, mis kuulub firmale Serenade of the Seas, Inc. Royal Caribbean Cruises Ltd. ja mida käitab laevakompanii Royal Caribbean International. Laev ehitati Meyer Werft GmbH laevatehases Papenburgis Saksamaal 2003. aastal. Alus ristiti 25. augustil 2003. aastal pärast esmareisilt saabumist. Laeva ristiemaks sai USA näitleja, koomik, laulja ja meediategelane Whoopi Goldberg. 2012. aastal kasutatakse laeva sõiduks Vahemere sadamalinnade vahet. Kruiisilaevade loend "Fakta om fartyg". Originaali arhiivikoopia seisuga 1.08.2012. Vaadatud 3.08.2013. (rootsi keeles) [1] (saksa keeles) Laeva kutsung, IMO-number, online-asukoht ja pildid saidil marinetraffic.com Det Norske Veritas Laeva andmed Royal Caribbean Internationali kodulehel (inglise keeles)
Michael Carruth

Michael Carruth (sündinud 9. juulil 1967 Dublinis) on Iirimaa endine poksija. Carruth võitis II kergekeskkaalus (kuni 67 kg) 1992. aasta Barcelona olümpiamängude poksivõistlustel kuldmedali. Ta osales ka kergekaalus (kuni 60 kg) 1988. aasta Seouli olümpiamängude poksivõistlustel, kuid kaotas 3. ringis hilisemale hõbemedalivõitjale George Scottile (Rootsi) ja jäi edasisest medaliheitlusest välja. Carruth on esimene ja seni ainuke Iirimaa poksija, kes on tulnud olümpiavõitjaks. Carruth sai I kergekeskkaalus (kuni 63,5 kg) 5. maailmameistrivõistlustel (Moskva, 1989) pronksmedali, kaotades poolfinaalis hilisemale hõbemedalivõitjale Andreas Ottole (Ida-Saksamaa) ja jäi edasisest medaliheitlusest välja. Carruth osales 27. Euroopa meistrivõistlustel (Torino, 1987), kuid kaotas veerandfinaalis hilisemale kuldmedalivõitjale ja Euroopa meistrile Orzubek Nazarovile (NSV Liit) ja jäi edasisest medaliheitlusest välja. Carruth poksis veebruarist 1994 kuni aprillini 2000 elukutselisena. Ta osales kokku 21 kohtumisel ning võitis neist 18 (neist 11 nokaudiga) ja kaotas 3 (neist 1 nokaudiga) kohtumist. 25. suveolümpiamängude poksivõistlus. Barcelona 1992. Tulemused inglise keeles 24. suveolümpiamängude poksivõistlus. Seoul 1988. Tulemused inglise keeles 5. maailmameistrivõistlused poksis. Moskva 1989. Tulemused inglise keeles 27. Euroopa meistrivõistlused poksis. Torino 1987. Tulemused inglise keeles Michael Carruth veebisaidil Olympedia (inglise) Michael Carruth veebisaidil BoxRec (inglise)